                                                                                        Anexa
                         



    la Hotărârea Consiliului Judeţean 

                                                      Bistriţa-Năsăud nr. 46 din 31.03.2016
Modificarea şi completarea Regulamentului de organizare şi funcţionare al Centrului Judeţean pentru Cultură Bistriţa-Năsăud aprobat prin Hotărârea Consiliului Judeţean Bistriţa-Năsăud nr.144/2013 
Regulamentului de organizare şi funcţionare al Centrului Judeţean pentru Cultură Bistriţa-Năsăud aprobat prin Hotărârea Consiliului Judeţean Bistriţa-Năsăud nr.144/2013 se modifică şi completează după cum urmează:
I. La Art.2 din cadrul CAPITOLULUI I – Dispoziţii generale se introduce alineatul 2 care va avea următorul conţinut:
“(2) Direcţia promovare şi spectacol folcloric “Dor Românesc” şi Serviciul Centrul Cultural “Dacia” îşi desfăşoară activitatea în imobilul Centrul Cultural “Dacia”.
II. La Art.5 din cadrul CAPITOLULUI II – Atribuţii şi activităţi specifice se introduce litera j) care va avea următorul conţinut: 

“j) promovarea creaţiei cinematografice prin programe coerente de proiecţie a unor valoroase filme româneşti  şi filme ale altor culturi”.
III. La Art.7 din cadrul CAPITOLULUI II – Atribuţii şi activităţi specifice, litera hh) se modifică şi va avea următorul conţinut:

“hh) efectuează cu mijloacele proprii transporturi interne şi internaţionale”;

IV. La Art.7 din cadrul CAPITOLULUI II – Atribuţii şi activităţi specifice, se introduc literele ii) şi jj) cu următorul conţinut:

“ii) asigură programul cinematografic la sala “Adrian Pintea” din cadrul Centrului Cultural “Dacia”;
jj) alte atribuţii şi acţiuni specifice Centrului, cu respectarea obiectului de activitate”.

V. La CAPITOLUL III – Patrimoniul şi bugetul, Punctul I. Bunuri imobile al Art.9, alin.(2) se modifică şi va avea următorul cuprins:
“1. Sediul Centrului Judeţean pentru Cultură Bistriţa-Năsăud este situat în municipiul Bistriţa, str. General Grigore Bălan nr.11, identificat cu CF nr.303 Bistrtiţa, nr.top.132, 133, 134, aflat în domeniul privat al judeţului Bistriţa-Năsăud, dat în administrare prin Protocol nr.2145/288 din 16.04.2007 încheiat între Consiliul Judeţean Bistriţa-Năsăud şi Centrul Judeţean pentru Cultură Bistriţa-Năsăud, în baza Hotărârii Consiliului Judeţean Bistriţa-Năsăud nr.28/2005;

1.1. Imobil Vila nr.1 P+E+M situată în oraşul Sângeorz-Băi, str.Trandafirilor nr.13A, identificat în CF nr. 27518 Sângeorz-Băi, nr.cadastral 27518-C1, în suprafaţă de 601 mp, construcţii şi curte, dat în administrarea Centrului Judeţean pentru Cultură Bistriţa-Năsăud prin Hotărârea Consiliului Judeţean Bistriţa-Năsăud nr.120/2014 privind darea în administrarea Centrului Judeţean pentru Cultură Bistriţa-Năsăud a imobilului Vila nr.1, situat în oraşul Sângeorz-Băi, str. Trandafirilor nr.13A, aflat în domeniul public al judeţului Bistriţa-Năsăud.
1.2. Centrul Cultural „Dacia” situat în municipiul Bistriţa, str. Gării nr.3-5, judeţul Bistriţa-Năsăud, aflat în proprietatea privată a statului, administrarea R.A.D.E.F. „România Film” şi folosinţă gratuită a Consiliului Judeţean Bistriţa-Năsăud, în baza Hotărârii Consiliului Judeţean Bistriţa-Năsăud nr.25/2016 privind aprobarea încheierii Actului adiţional nr.4 la Contractul de comodat nr.300 din 06.11.2011 încheiat între R.A.D.E.F. „România Film” şi Consiliul Judeţean Bistriţa-Năsăud”.
Imobilul Centrul Cultural “Dacia” este compus din două săli și alte spații adiacente:

· Sala Valeria Peter Predescu, care va găzdui spectacole în principal ale Ansamblului Profesionist “Dor Românesc”, dar și spectacole și concerte aparținând altor genuri artistice, teatru, muzică clasică, balet precum și pentru conferințe, colocvii, întruniri;

· Sala “Adrian Pintea” va găzdui proiecțiile de film conform unui program prestabilit.   

VI. La CAPITOLUL IV – Conducerea, structura organizatorică şi personalul, art.12 alin.(2), la Servicii şi Compartimente de specialitate, se adaugă:

- Serviciul Centrul Cultural ”Dacia”;
VII. La Capitolul IV.2 – Conducerea, Art.15 lit.(a) se modifică şi va avea următorul cuprins:

“a) asigură gestionarea, administrarea şi valorificarea corectă, eficientă, în condiţiile legii, a bugetului şi bunurilor din patrimoniul instituţiei”.

VIII. “La Capitolul IV.2 – Conducerea, Art.16 alin.(2) lit.a) se modifică şi va avea următorul cuprins:

“a) coordonează, îndrumă şi controlează activitatea personalului din subordine, din cadrul Direcţiei Promovarea Cultural-Muzicală şi Spectacol Folcloric “Dor Românesc” şi a Serviciului Centrul Cultural “Dacia”.
IX. La Capitolul IV.2 – Conducerea, Art.18 Consiliul de Administraţie alin.(2) se modifică şi va avea următorul cuprins:
“(2) Consiliul de administraţie este format din 7 membri, iar componenţa acestuia este următoarea:
· preşedinte – managerului Centrului;

· membrii: directorul adjunct, contabilul-şef, şefii de servicii şi o persoană numită, prin Dispoziţie de către Preşedintele Consiliului Judeţean Bistriţa-Năsăud;
· secretar, numit prin decizie, de către preşedintele Consiliului de administraţie”.

X. La Capitolul IV.2 - Conducerea, Art.18 Consiliul de Administraţie alin.(4) se completează cu lit.k) care a avea următorul cuprins:

“k) hotărăşte închirierea bunurilor proprietate publică şi privată aflate în administrarea sau folosinţa Centrului”.
XI. La litera C.1 – Serviciul Centrul Cultural “Dacia” se introduc Art.43^1 –  43^4 cu următorul conţinut:

“Art.43^1 Serviciul Centrul Cultural “Dacia” este coordonat de directorul adjunct şi condus de un şef serviciu.
Serviciul Centrul Cultural “Dacia” este o structură care îndeplinește rolul de promovare, în special, a producțiilor cinematografice și de spectacol.


Serviciul Cultural “Dacia” inițiază și desfășoară proiecte în domeniul educației permanente promovând următoarele principii:

· libertate de creație, de exprimare artistică și de comunicare publică a spectacolelor de diferite genuri și a filmelor cinematografice;

· calitatea producțiilor cinematografice;

· primordialitatea valorii artistice în cadrul selecției și promovării proiectelor cinematografice;

· desfășurarea unor programe atractive intereselor și preocupărilor, de petrecere a timpului liber ale populației;
Art.43.^2 Personalul din cadrul Serviciului Centrul Cultural “Dacia” este structurat astfel:

· Șef serviciu

· Referenţi cu atribuții de proiecție film;

· Referent cu atribuții de supraveghetor sală cinema;

· Referenți cu atribuții de casierie;

· Supraveghetor sală;

· Muncitor cu atribuții de supraveghere instalaţii de încălzit;

· Îngrijitori;

· Secretar dactilograf. 

Art.43.^3 Serviciul Centrul Cultural „Dacia” are următoarele obective specifice urmărind cu consecvenţă:

    a) organizarea şi desfăşurarea de activităţi cultural-artistice şi de educaţie permanentă;

    b) conservarea şi transmiterea valorilor morale, artistice şi tehnice ale comunităţii locale, ale patrimoniului cultural naţional şi universal;

    c) organizarea sau susţinerea formaţiilor artistice de amatori, de concursuri şi festivaluri, inclusiv a participării formaţiilor la manifestări culturale interjudeţene, naţionale şi internaţionale; stimularea creativităţii şi talentului;

    d) organizarea sau susţinerea activităţii de documentare a expoziţiilor temporare, elaborarea de monografii şi lucrări de educaţie civică şi informare a publicului;

    e) difuzarea de filme artistice şi documentare;

    f) organizarea cercurilor ştiinţifice şi tehnice, de artă populară, plastică şi de gospodărie ţărănească;

    g) organizarea şi desfăşurarea cursurilor de formare profesională continuă.

    Art.43.^4 Pentru îndeplinirea obiectivelor sale Serviciul Centrul Cultural “Dacia” are următoarele atribuţii principale:

    a) organizează şi desfăşoară activităţi de educaţie permanentă;

    b) organizează şi desfăşoară activităţi cultural-artistice;

    c) promovează obiceiurile şi tradiţiile populare specifice zonei, precum şi creaţia populară contemporană locală;

    d) organizează şi desfăşoară activităţi, proiecte şi programe de conservare şi transmitere a valorilor morale, artistice şi tehnice ale comunităţii locale şi/sau aparţinând patrimoniului naţional şi universal;

    e) organizează şi/sau susţine formaţiile artistice de amatori, organizează concursuri şi festivaluri folclorice, susţine participarea formaţiilor la manifestări culturale la nivel local, zonal sau naţional;

    f) propune centrului judeţean pentru conservarea şi promovarea culturii tradiţionale obiceiuri, tradiţii, creaţii populare, valori ale patrimoniului cultural naţional ce trebuie protejate;

    g) organizează şi/sau susţine participarea la expoziţii temporare sau permanente, elaborează monografii şi lucrări de prezentare turistică;

    h) difuzează filme artistice şi documentare;

    i) organizează cercuri ştiinţifice şi tehnice, de artă populară şi de gospodărie ţărănească; desfăşoară activităţi turistice, agroturistice, de turism cultural şi tehnico-aplicative în cadrul unor cercuri ştiinţifice, tehnice şi formaţii/ansambluri artistice;

    j) organizează şi desfăşoară cursuri de educaţie civică şi de formare profesională continuă proprii sau prin universităţile populare rurale;

    k) asigură participarea la proiecte şi schimburi culturale interjudeţene, naţionale şi internaţionale;

    l) alte activităţi în conformitate cu obiectivele instituţiei şi cu respectarea dispoziţiilor legale în vigoare.

